L-Ambaxxatriċi tal-Istati Uniti tat l-appoġġ tagħha għal Furnishing Homes Scheme tal-YWCA Malta billi ppreżentat sufan lil Dar Qalb ta’ Gesu biex jintuża għall- kumdità tar-residenti. Permezz ta’ din l-iskema, il-YWCA tiġbor għamara ta’ kwalità tajba u oġġetti oħra tad-dar biex jitqassmu fl-istituzzjonijiet li jagħtu kenn lir-refuġjati, ommijiet waħedhom, u familji żvantaġġati. L-oġġetti huma mogħtija minn kumpaniji lokali, fabbriki u ċittadini privati. F’diskors qasir, l-Ambaxxatriċi Abercrombie-Winstanley appellat lill-pubbliku jappoġġa l-isforzi tal-YWCA Malta billi, jagħtihom l-għamara u oġġetti oħra tad-dar li ma jkollux bżonn imma li jkunu fi stat tajjeb. Hija xtaqet lil YWCA Malta kull suċċess bil-Furnishing Homes Scheme kif ukoll proġetti oħra li jippromwovu l-ġid soċjali.